Atra caracteristica ye a contracción de st y sd quan se troban entre dos vocals, cambeando por o sonito fuerte ss. Por eixemplo se puet veyer en hast du → hassu ("tú tiens"), musst du → mussu ("tú has de"), ist das → issas ("ye isto"), mientres que en atros dialectos como o berlinés a segunda vocal se cambeya por una "e" curta (hast du → haste, musst du → musste). En as parolas que rematan en "t" ista se gosa omitir, por eixemplo nicht → nich (particla negativa), ist → is ("ye").